Endamanê Platformê Cinîyan ê Şahmaran ê Mêrdinî qezaya Nisêbînî ke lîsêyêk de wendekarî raştê hêrişê cinkî ameyî de ameyî têhet û tecawuz û qirkerdişê cinîyan şermezar kerd.
Cinîyê ke verê temsîlkarîya KESKî yê Nisêbînî ameyî têhet hetê polîsan ra gerîyayî binê ablûqa. Polîsan cinîyî tehdît kerdî ke wa çalakîye mekerê. Polîsan vat Hetkarê Mudirî Ahmet B.yî ke wendakarî tacîz kerdî ameyo tepiştene waşt wa cinîyî vila bî. Cinîyan vat ê vera tacîz, tecawuz, û qirkerdişê cinîyan têkoşîn kenê. Cinîyan tewirê polîsan şermezar kerd vat no kerdişê şima zî hêrişê vera cinîyan o. Cinîyî pê çapik, sloganan û tililiyan ravêrtî banê sendîka.
